**Prof. dr. Uroš Petrovič**

Prof. dr. Uroš Petrovič je diplomiral in doktoriral na Univerzi v Ljubljani (UL). Podoktorsko se je usposabljal na Institutu Jožef Stefan in na University of California, ZDA. Kot mladi raziskovalec je bil zaposlen na Medicinski fakulteti UL, nato kot raziskovalec na Institutu Jožef Stefan in od leta 2016 kot univerzitetni učitelj na Biotehniški fakulteti UL. Leta 2006 je gostoval na Universität Graz, v Avstriji, v letih 2010-2011 pa na University of Toronto v Kanadi.

V naziv docent za področje Biokemija in molekularna biologija je bil izvoljen leta 2005, leta 2013 v naziv izredni profesor in leta 2018 v naziv redni profesor. Prof. Petrovič je prejemnik Lapanjetovega priznanja Slovenskega biokemijskega društva.

Bil je vodja skupin temeljnih projektov, evropskega projekta ter aplikativnega projekta. Je vodja temeljnega raziskovalnega projekta. Področja njegovega raziskovalnega dela so Komunikacija med organeli, Razvoj metod v funkcijski genomiki ter Genetika poligenskih lastnosti.